text: Mand tæt på at drukne i svømmehal
  28 november 2013 kl. 09.48
  En 27-årig mand blev reddet af en livredder, da han var ved at drukne i Slotssøbadet i Kolding.
  Manden fik tilsyneladende et ildebefindende under vandet og var tæt på at drukne.
  - Vores livredder Enver Haskic handlede resolut og fik den livløse badegæst op af vandet og startede straks med at give livreddende førstehjælp, fortæller direktør i Slotssøbadet, Otto Skak, til dagens.dk.
  Falck kom hurtigt til stedet og var med til at give førstehjælp. 
  Den 27-årige har det godt nu.
  